ในชื่อบุคคลญี่ปุ่นนี้นามสกุลคือ  *ฮิมุระ*

**ฮิมุระ เคนชิน** (ญี่ปุ่น: 緋村 剣心; โรมาจิ: Himura Kenshin, Kenshin Himura สำหรับอนิเมะพากย์ภาษาอังกฤษ) เป็นตัวละครเอกในมังงะชุด "ซามูไรพเนจร" ผลงานของ โนะบุฮิโระ วะสึกิ ในตอนที่สร้างตัวละครเคนชินขึ้นมานั้น วะสึกิได้ออกแบบให้เคนชินมีลักษณะทางกายภาพตรงกันข้ามอย่างสิ้นเชิงกับฮิโกะ เซจูโร่ ตัวละครซึ่งปรากฏตัวครั้งแรกในมังงะขนาดสั้นตอนเดียวจบเรื่อง "เซ็งโกะกุ โนะ มิกิสึกิ" (戦国の三日月) และได้ถูกนำมาใช้เป็นชื่อครูดาบของเคนชินในเรื่อง "ซามูไรพเนจร" ในเวลาต่อมา

เรื่องราวของเคนชินดำเนินไปตามเหตุการณ์สมมติที่เกิดขึ้นในยุคเมจิ โดยเคนชินนั้นเป็นอดีตมือสังหารในตำนานผู้ให้สมญานามว่า "มือพิฆาตบัตโตไซ" (ญี่ปุ่น: 人斬り抜刀斎; โรมาจิ: *Hitokiri Battōsai*; ทับศัพท์: ฮิโตะคิริ บัตโตไซ ในเวอร์ชันภาษาอังกฤษเรียกว่า *Battousai the Manslayer*, (อนิเมะฉบับที่พากย์โดยค่าย Media Blasters) *Battousai: The Slasher* (อนิเมะฉบับที่พากย์โดยค่าย Sony English dub) และในปกหน้าของมังงะรวมเล่มภาคภาษาญี่ปุ่น ได้แปลฉายานี้เป็นภาษาอังกฤษว่า *The Unsheather*) แต่มักจะถูกเรียกอย่างเฉพาะเจาะจงว่า "ฮิมุระ บัตโตไซ"(ญี่ปุ่น: 緋村抜刀斎; โรมาจิ: *Himura Battōsai*) เสียมากกว่า เมื่อสิ้นยุคบะกุมะสึแล้ว เขาได้กลายเป็นซามูไรพเนจรผู้ถือดาบสลับคม (ญี่ปุ่น: 逆刃刀; โรมาจิ: '**sakabatō'**; ทับศัพท์: ซะกะบะโต) ซึ่งเป็นดาบคะตะนะที่หันคมเข้าหาตัวผู้ใช้ดาบเสียเอง อันเป็นผลทำให้เขาแทบจะฆ่าผู้ใดไม่ได้อีกต่อไป เคนชินพเนจรไปทั่วญี่ปุ่นเพื่อปกป้องและคอยให้ความช่วยเหลือผู้คน เพื่อชดใช้บาปที่ตนได้พรากชีวิตผู้อื่นในช่วงที่ยังเป็นมือสังหาร เมื่อเดินทางมาถึงโตเกียว เขาได้ให้ความช่วยเหลือหญิงสาวชื่อ คามิยะ คาโอรุ และได้รับการเชื้อเชิญให้อาศัยอยู่ในสำนักดาบของเธอในเวลาต่อมา แม้ว่าเธอจะรู้เรื่องอดึตของเคนชินแล้วก็ตาม หลังจากนั้นเคนชินก็ได้สร้างสายสัมพันธ์ที่ยาวนานตลอดชีวิตกับผู้คนอีกมากมาย อันรวมถึงบรรดาศัตรูเก่าของเขาด้วย พร้อมทั้งเผชิญหน้ากับศัตรูทั้งเก่าและใหม่อีกหลายคน ท่ามกลางการเผชิญหน้าและการสานสายสัมพันธ์ที่เกิดขึ้นดังกล่าว เคนชินได้เริ่มหาทางไถ่บาปในอดีตและเอาชนะสันดาน "มือสังหาร" ของตนเองให้จงได้

บทบาทของเคนชินได้รับการตอบรับเป็นอย่างดีจากบรรดาผู้ติดตามมังงะเรื่องซามูไรพเนจร และได้รับคะแนนนิยมอันดับสูงสุดจากการสำรวจในเรื่องดังกล่าวทุกครั้ง การวิพากษ์วิจารณ์เกี่ยวกับเรื่องนี้ก็เป็นไปในทำนองชื่นชมบุคลิกลักษณะของเคนชินเช่นกัน แม้จะมีการตำหนิในเรื่องพัฒนาการบทบาทของเขาในอนิเมะฉบับ OVA ซึ่งแตกต่างจากฉบับมังงะอยู่บ้างก็ตาม มีการผลิตสินค้าสะสมเกี่ยวกับเคนชินเป็นจำนวนมาก เช่น โมเดลแอคชั่นฟิกเกอร์ พวงกุญแจ ตุ๊กตา และดาบสลับคมจำลอง เป็นต้น

การสร้างตัวละครและแนวคิด
------------------------

คะวะกะมิ เก็นไซ บุคคลในประวัติศาสตร์ที่ใช้เป็นต้นแบบบุคลิกของเคนชิน

บทบาทในเรื่อง
-------------

### ในมังงะ

ฮิมุระ เคนชิน เมื่อตอนเป็นบัตโตไซ
ฮิโตะคิริ บัตโตไซ มือสังหารในตำนาน ชื่อจริง ชินตะ ถูกขายเป็นทาสตอนอายุ 10 ขวบ ในระหว่างที่เดินทางพ่อค้าทาสและทาสคนอื่นๆเสียชีวิตเนื่องจากถูกโจรปล้น ชินตะได้พวกพี่สาวปกป้องไว้จึงรอดชีวิตมาได้เพราะฮิโกะ เซจูโร่มาช่วยไว้ได้ทัน หลังจากนั้นเซจูโร่ประทับใจที่ชินตะลงมือฝังศพให้กับพรรคพวกที่ตายรวมทั้งโจรด้วยจึงรับเป็นศิษย์และเปลี่ยนชื่อให้ว่า เคนชิน 

หลังฝึกเพลงดาบล่องนภาจากอาจารย์แล้ว เคนชินมีความคิดอยากจะช่วยเหลือผู้คนจากยุคมืดจึงได้แยกทางกับอาจารย์ที่เลี้ยงดูมาแต่เล็ก เมื่ออายุ 14 ปี เขาเข้าร่วมกับคณะปฏิวัติสายแคว้นโจชู และกลายเป็นมือสังหาร ฮิโตะคิริ บัตโตไซ ทำหน้าที่ลอบสังหารซามูไรของรัฐบาลโชกุนโทะกุงะวะ เวลานั้นเคนชินเกิดความสับสนเกี่ยวกับวิธีการที่เขาจะช่วยผู้คนจากยุคมืดด้วยการสังหารชีวิตผู้คน เขาได้พบกับ ยูกิชิโระ โทโมเอะ ภรรยาคนแรกและเธอคือผู้ที่ทำให้เคนชินเข้าใจชีวิตถ่องแท้มากขึ้น หากแต่สุดท้ายความจริงก็ปรากฏ โทโมเอะต้องการแก้แค้นให้กับคู่หมั้นที่เสียชีวิตจากฝีมือของเคนชินซึ่งเขาฝากรอยแผลไว้บนหน้าเคนชิน แต่สุดท้ายโทโมเอะพบว่า เธอหลงรักเคนชินจึงไม่สามารถแก้แค้นได้ ซึ่งต่อมาโทโมเอะติดกับนินจาในเงามืด ทำให้เคนชินต้องเดินทางไปช่วย ผลสุดท้ายกลับกลายเป็นว่าเคนชินได้พลั้งมือสังหารโทโมเอะโดยไม่ได้ตั้งใจ ในขณะนั้นมีดที่โทโมเอะถืออยู่ได้ฝากรอยแผลไว้บนใบหน้าเคนชิน ทำให้กลายเป็นแผลรูปกากบาทที่แก้มซ้าย หลังจากนั้น เคนชินออกจากเงามืดมาเป็นแนวหน้าของขบวนพยุหะสังหารของโจชู ทำหน้าที่ปกป้องพวกพ้องซามูไรด้วยกัน

เมื่อจบสงคราม เปิดยุคใหม่ได้ เคนชินก็ตั้งใจว่าจะไม่ฆ่าใครอีก ซึ่งนักตีดาบชื่อ อาไร ชักคู ได้มอบดาบสลับคมให้กับเคนชิน เขาได้พเนจรไปทั่วญี่ปุ่นจนกระทั่งในปีเมจิที่ 10 เคนชินได้พบและให้การช่วยเหลือ คามิยะ คาโอรุ เจ้าของโรงฝึกคามิยะ คัทชินริว ก่อนที่จะตัดสินใจอาศัยอยู่ ณ โรงฝึกในเวลาต่อมา 

  

### ในสื่ออื่น

เสียงตอบรับ
-----------

หมายเหตุ
--------

1. ↑  "*ฮิโตะคิริ*" แปลตามตัวว่า "ฆ่าคน, สับคน" เป็นคำที่ใช้เรียกนักฆ่าหรือมือสังหารในช่วงปลายยุคเอะโดะ ส่วนคำว่า "*บัตโตไซ*" หมายถึง ผู้เจนจบในเชิงดาบ *บัตโตจุสึ* (หรือเรียกอีกอย่างหนึ่งว่า "อิไอ") โดยอิงมาจากฉายา "ฮิโตะคิริ เก็นไซ" ของคะวะกะมิ เก็นไซ มือสังหารที่มีตัวตนอยู่จริงในช่วงบะกุมะสึ

อ้างอิง
-------

1. ↑  Aniplex, Fuji TV (January 10, 1996). "伝説の美剣士…愛ゆえに闘う男". *Rurouni Kenshin*. ตอน 1. Fuji TV.
2. ↑  Aniplex, Fuji TV (March 17, 2003). "Handsome Swordsman of Legend: A Man who Fights for Love". *Rurouni Kenshin*. ตอน 1. Cartoon Network.
3. ↑
4. ↑  *Rurouni Kenshin Profiles*. Viz Media. 2005. ISBN 978-1-4215-0160-4.
5. 1 2  "Rurouni Kenshin TV Series Season One Box". Media Blasters. คลังข้อมูลเก่าเก็บจากแหล่งเดิมเมื่อ 2011-07-14. สืบค้นเมื่อ July 15, 2009.
6. ↑  โนะบุฮิโระ วะสึกิ. (2556, มิถุนายน). *ซามูไรพเนจร* (เล่ม 15). กรุงเทพฯ : สยามอินเตอร์คอมิกส์, หน้าปก
7. ↑  Watsuki, Nobuhiro (2003). "Act 13: The Meaning of the Name". *Rurouni Kenshin, Volume 2*. Viz Media. ISBN 1-59116-249-1.
8. ↑  Watsuki, Nobuhiro. "Glossary of the Restoration". *Rurouni Kenshin, Volume 3*. Viz Media. p. 190.
9. ↑  "Samurai X A Killer Without Mercy." Sci Fi. August 8, 2007. Retrieved on July 22, 2009.

แหล่งข้อมูลอื่น
---------------

* แม่แบบ:Imdb character

| * ด
* ค
* ก
*ซามูไรพเนจร* โดย โนบูฮิโระ วัตสึกิ |
| --- |
| **สื่อ** | • รายชื่อตอน (มังงะ) • รายชื่อตอน (อนิเมะ) (ฤดูกาลที่ 1 • ฤดูกาลที่ 2 • ฤดูกาลที่ 3) • *ภาคกำเนิดเคนชิน (OVA)* • *เซโซเฮ็ง (OVA)* • เคนชิน ซามูไร เอ็กซ์ (ภาพยนตร์ไลฟ์แอ็กชั่น) (*รูโรนิ เคนชิน เกียวโตทะเลเพลิง* • *เด็งเซะสึโนะไซโกะเฮ็ง*) • เจสตาร์วิกตอรีวีเอส • จัมป์ฟอร์ซ • *ซามูไรพเนจร* (ซีรีส์อนิเมะโทรทัศน์ พ.ศ. 2566) |
| ตัวละคร | • ฮิมุระ เคนชิน • คามิยะ คาโอรุ • ซางาระ ซาโนสุเกะ • เมียวยิน ยาฮิโกะ • ทากานิ เมกุมิ • ชิโนโมริ อาโอชิ • ไซโต ฮาจิเมะ • มากิมาจิ มิซาโอะ • ชิชิโอ มาโคโตะ • เซตะ โซจิโร่ • ฮิโกะ เซจูโร่ • ยูกิชิโระ เอนิชิ • ยูกิชิโระ โทโมเอะ |